Sallins

Sallins (irsk: Na Solláin)«Na Solláin / Sallins», Placenames Database of Ireland er en by i grevskapet Kildare i Irland. Den ligger omtrent 3,5 km fra sentrum av Naas, , hvorfra den er adskilt av motorveien M7. I senere tid har landsbyen endret karakter. Siden 1990-årene har befolkningen blitt seksdoblet, og langt de fleste som har flyttet dit pendler til Dublin. Jernbanestasjonen ble stengt i 1963, men ble i 1994 utvidet og gjenåpnet. Den brukes av pendlertoget Kildare «Arrow». Sallins er det anglifiserte navnet av irske Na Solláin som betyr «Pilene».

I den offisielle folketellingen fra irsk statistikk i 2016 hadde Sallins en befolkning på 5 849 innbyggere.«Sapmap Area - Settlements - Sallins» , Census 2016. CSO Byen ekspanderte raskt mellom folketellingene i 2002 og 2016, og nesten doblet befolkningen (fra 2 922 til 5 849 mennesker) mellom disse årene.Sallins (Ireland) Census Town, City Population Den er den niende største bosetningen i Kildare og den 78. største i Irland. Sallins vokste som et resultat av sin lokalisering på både Grand Canal og jernbanelinjen Dublin til Limerick. Historisk sett var de største arbeidsgiverne i byen vært en melmølle og et slakteri, selv om begge nå har stengt.

Den irske revolusjonære nasjonalisten Theobald Wolfe Tone (1763–1798) som kjempet for irsk selvstendighet, er gravlagt nær Sallins på kirkegården Bodenstown. Hver sommer samles irske republikanere fra ulike politiske grupperinger i Sallins for å holde minnemarkeringer ved Tones grav.Woods, C.J. (2015): «Pilgrimages to Tone’s grave at Bodenstown, 1873–1922: time, place, popularity», History Ireland 3 (23)Gaughan, Anthony (18. oktober 2018): «Going to Wolfe Tone’s grave», The Irish Catholic

 Transport 
Landsbyens jernbanestasjon betjener både Sallins selv og nabobyen Naas, som indikert i det offisielle navnet «Sallins & Naas», opprinnelig kalt bare «Sallins». Stasjonen ble åpnet den 4. august 1846 «Sallins station» (PDF). Railscot - Irish Railways og var knutepunktet for linjen til Tullow, som omfattet den opprinnelige Naas-stasjonen. Den stengte i 1963, og ble omdøpt til «Sallins & Naas» ved gjenåpning i 1994,Ayres, Bob: «Railways of Ireland» (PDF), Railscot.co.uk som en del av pendeltogprosjekt Kildare «Arrow». En matebuss kjører mellom stasjonen og sentrum av Naas. 

 Togrøveriet i Sallins 
Stasjonen var også stedet for Irlands største togran, det såkalte «Sallins Togrøveri», som skjedde nær byen den 31. mars 1976. £200 000 ble stjålet fra et posttog til Córas Iompair Éireann som gikk fra Cork to Dublin. Fem medlemmer av Det irske republikanske sosialistpartiet (IRSP) ble arrestert i forbindelse med ranet.Murtagh, Peter (2. oktober 2015): «The drama and debacle of the Sallins train robbery», The Irish Times.

Myndighetene klarte ikke å framstille bevis mot dem og de ble løslatt kun for å bli arrestert på nytt. Mens de var arrestert ble det påvist blåmerker og skader på de mistenkte påført av Garda Síochána, det irske politiet.McGarry, Patsy (15 desember 2006): While Justice Slept: The True Story of Nicky Kelly and the Sallins Train Robbery. Ireland: Liffey Press. ISBN 978-1905785049 , Retten avviste at skadene var reelle, og framførte tilståelser fra tre av de arresterte, unntatt en av dem. Rettssaken var en av de lengste i irsk rettshistorie, og de ble dømt. I 1980 ble de frikjent grunnet betydelig rettsfeil og ved at tilståelsene var gitt under press. Etter kampanjer fra blant annet Amnesty International og sangen «Wicklow Boy» av den populære folkesangeren Christy Moore,Wicklow Boy - Lyrics, Christy Moore ble de gitt økonomisk kompensasjon for justismordet.«Wrongly jailed for train heist», Wicklow People. 18. oktober 2014

 Sport 
Sallins GAA tilknyttet Gaelic Athletic Association (GAA) har sin eiendom i sentrum av landsbyen som omfatter en bane i mesterskapsstørrelse, et klubbhus og garderober. GAA-klubben har eksistert siden 1885.Sallins GAA, offisielt nettsted

 Referanser 

 Eksterne lenker 


Kategori:Byer i Kildare